《董大参家屋梁产芝二茎形如合璧》
明代·林大春

瑞霭来青嶂，灵芝产画梁。乾坤开正色，云物绕西方。

照眼重金开，笼纱合璧香。惟天眷有德，俾尔寿而康。

荀淑家声旧，太丘誉望扬。德星他日聚，百里见辉光。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。